rejauldu/bengali-wikipedia huggingface dataset:
নতুন কুঁড়ি হচ্ছে শিশু শিল্পীদের জন্য বাংলাদেশী রিয়েলিটি টেলিভিশন প্রতিযোগিতা যেটি প্রতিষ্ঠা করেছিলেন মুস্তফা মনোয়ার। ১৯৬৬ সালে পাকিস্তান টেলিভিশনে যাত্রা শুরু করেছিল। তখন স্বল্প পরিসরে সরাসরি সম্প্রচার করা হতো। তখন মুলত শিশু/কিশোরদের মেধা অনুসন্ধান কার্যক্রম বলতে যা বোঝায় সেই রকম কার্যক্রম হিসেবে অনুষ্ঠানটি সম্প্রচার হতো না। বাংলাদেশের স্বাধীনতার পরবর্তীকালে ১৯৭৬ সালে বিটিভিতে মোস্তফা মনোয়ারের নির্দেশনায় নতুন কুঁড়ি নামে জাতীয় টেলিভিশন প্রতিযোগিতা হিসেবে যাত্রা শুরু করে যা ২০০৫ সাল পর্যন্ত চলে। অনুষ্ঠানের নাম রাখা হয়েছিলো কবি গোলাম মোস্তফার কিশোর নামক কবিতা থেকে। যার প্রথম পনেরো লাইন অনুষ্ঠানের উদ্ভোধনী থিম সং হিসেবে ব্যবহৃত হতো।http://www.kalerkantho.com/home/printnews/421861/2016-10-28https://m.youtube.com/watch?v=YsLG6k6IVmk  প্রায় দুই দশকের দীর্ঘ বিরতির পর ২০২৫ সালে আবারও নতুন কুঁড়ি চালুর ঘোষণা দেয় বিটিভি। ২০২৫ সালের ১২ আগস্ট রাতে সামাজিক যোগাযোগমাধ্যমে নিজস্ব পেজে এই তথ্য জানায় বিটিভি। যার প্রাথমিক বাছাই পর্ব ১৫ আগস্ট সারাদেশের ১৯টি অঞ্চলে শুরু হয়।   সূচনাসংগীত  আমরা নতুন আমরা কুঁড়ি নিখিল বন নন্দনে, ওষ্ঠে রাঙা হাসির রেখা জীবন জাগে স্পন্দনে। লক্ষ আশা অন্তরে ঘুমিয়ে আছে মন্তরে ঘুমিয়ে আছে বুকের ভাষা পাঁপড়ি পাতার বন্ধনে। সকল কাঁটা ধন্য করে ফুটবো মোরা ফুটবো গো, অরুণ রবির সোনার আলো দু’হাত দিয়ে লুটবো গো। নিত্য নবীন গৌরবে ছড়িয়ে দেব সৌরভে, আকাশ পানে তুলব মাথা, সকল বাঁধন টুটবো গো। সাগর জলে পাল তুলে দে, কেউবা হবে নিরুদ্দেশ, কলম্বসের মতই বা কেউ পৌঁছে যাবে নতুন দেশ। জাগবে সারা বিশ্বময়। এ বাঙালী নিঃস্ব নয়, জ্ঞান-গরিমা শক্তি-সাহস আজও এদের হয় নি শেষ। বিচারক  অনিল কিশোন সিনহা  বিজয়ী প্রতিযোগিতার বিজয়ীরা ছিল শিশু শিল্পী। যেমন:- তারানা হালিম, রুমানা রশীদ ঈশিতা, তারিন জাহান, মেহের আফরোজ শাওন, সাবরিন শাকা মীম এবং নুসরাত ইমরোজ তিশা.   তমালিকা কর্মকার (নাচ)  মেহবুবা মাহনূর চাঁদনী (নাচ)  সামিনা চৌধুরী (গান) ১৯৭৭  তথ্যসূত্র  বিষয়শ্রেণী:বাংলাদেশ টেলিভিশনের অনুষ্ঠান বিষয়শ্রেণী:১৯৭৬-এ অভিষিক্ত বাংলাদেশী টেলিভিশন ধারাবাহিক বিষয়শ্রেণী:বাংলাদেশ টেলিভিশনের মৌলিক অনুষ্ঠান বিষয়শ্রেণী:বাংলাদেশের বাংলা ভাষার টেলিভিশন অনুষ্ঠান
বৈজ্ঞানিক সাংবাদিকতা হল সংবাদকীয় গল্পে প্রাথমিক সূত্র ব্যবহারের একটি রীতি। এই ধারণার জন্ম দেন উইকিলিকসের জুলিয়ান অ্যাস্যাঞ্জ এবং তিনি কার্ল পপারের দর্শন থেকে অনুপ্রাণিত।  প্রাথমিক সূত্র পাঠকদের সংবাদের তথ্য যাচাই করার সুযোগ প্রদান করে। অ্যাস্যাঞ্জ ২০১০ সালে দ্য নিউ ইয়র্কারকে দেওয়া এক সাক্ষাৎকারে বলেন, "আমি একটি নতুন মানদণ্ড প্রতিষ্ঠা করতে চাই: বৈজ্ঞানিক সাংবাদিকতা। যদি আপনি ডেইলি নিউজ অ্যান্ড অ্যানালাইসিস-এ একটি গবেষণাপত্র প্রকাশ করতে চান, আপনাকে সকল ভালো সাময়িকীর তথ্য যা আপনার গবেষণায় উদ্ধৃত হয়েছে তা জমা দিতে হবে – এই ধারণা কারণ হল মানুষ এই তথ্য অবিকল গ্রহণ করবে, পরীক্ষা করবে, এবং যাচাই করে দেখবে। তাই সাংবাদিকতায়ও এমন কিছু করা প্রয়োজন।"  কনকর্ডিয়া বিশ্ববিদ্যালয়ের অধ্যাপক লিসা লিঞ্চ প্রস্তাব করেন, "বৈজ্ঞানিক সাংবাদিকতায় সাংবাদিকগণ জনগণের নিকট বিশ্লেষণ উপস্থাপনে মধ্যস্ততাকারী হিসেবে কাজ করেন, কিন্তু তাদের অবশ্যই জনগণকে তাদের বিশ্লেষণ থেকে পুনরায় নতুন কিছু উৎপাদনের মত কিছু প্রদান করতে হবে।"  উদাহরণ বৈজ্ঞানিক সাংবাদিকতার সবচেয়ে উল্লেখযোগ্য উদাহরণ হল উইকিলিকসে প্রকাশিত তথ্যাবলী। একই ধরনের কাজ হল ফেডারেশন অব আমেরিকান সায়েন্টিস্টস এবং পাবলিক ইনটেলিজেন্স, যারা ধারাভাষ্য ও প্রসঙ্গসহ পূর্ণাঙ্গ সামরিক ও গোয়েন্দা তথ্য।  তথ্যসূত্র  বহিঃসংযোগ  বিষয়শ্রেণী:উইকিলিকস বিষয়শ্রেণী:সাংবাদিকতার ধরন বিষয়শ্রেণী:ক্ষেত্র অনুযায়ী সাংবাদিকতা
মাম্পস টিকা  নিরাপদে প্রতিরোধ মাম্পস। যখন অনেক বড় আকারে দেওয়া হয় তখন জনসাধারাণ পর্যায়ে তা জটিলতা  কমায়।  ৯০% জনসাধারাণের মধ্যে টিকাদান করলে ৮৫% কার্যকারী হয়। দীর্ঘমেয়াদী প্রতিরোধে দুই ডোজ গ্রহণ করা জরুরী। প্রাথমিক ডোজ ১২ থেকে ১৮ মাসের মধ্যে প্রদানের সুপারিশ করা হয়েছে। দ্বিতীয় ডোজ সাধারণত ২ থেকে ৬ বছর বয়সের মধ্যে দিতে হবে। ব্যবহারের পর ঐগুলির অনাক্রম্য প্রকাশ উপকারী হতে পারে।   নিরাপত্তা  মাম্পস টিকা অত্যন্ত নিরাপদ এবং পার্শ্বপ্রতিক্রিয়া সাধারণত মৃদু। ইনজেকশনের জায়গায় সামান্য ব্যাথা হতে পারে এবং ফুলে যেতে পারে এবং হালকা জ্বর হতে পারে। উল্লেখ করার মত পার্শ্বপ্রতিক্রিয়া সামান্য। স্নায়বিক প্রতিক্রিয়ায় জটিলতা সৃষ্টিতে উল্লেখ করার মত যথেষ্ট প্রমাণ নেই।  গর্ভাবস্থায় অথবা ইমিউনোসাপ্রেসন্স অবস্থায় এই টিকা দেওয়া উচিত নয়।  গর্ভাবস্থায় যেসব মায়েরা টিকা নিয়েছে সেসব শিশুদের খারাপ ফলাফলের হার নথিভুক্ত করা হয়নি। যদিও টিকাটি মুরগীর কোষে তৈরি হয়, যাদের ডিমে এলার্জি আছে তাদেরকেও টিকাটি দেওয়া যাবে।  ব্যবহার অধিকাংশ উন্নত বিশ্বের এবং উন্নয়নশীল বিশ্বের অনেক দেশে মাম্পস টিকা এবং রুবেলা টিকার সংমিশ্রণ একত্রে এমএমআর নামে পরিচিত।  জলবসন্ত টিকা  আগের তিন ফর্মুলেশনের সাথে একত্রে এমএমআরভি নামে পাওয়া যায়। ২০০৫ সালে ১১০টি দেশে এই কারণে টিকাটি সরবরাহ করা হয়। যেসব এলাকায় ব্যাপক ভিত্তিতে টিকাদান কর্মসূচি নেয়া হয়েছিল, সেখানে ৯০% এর বেশি রোগটি হ্রাস পায়। অর্ধেক বিলিয়নের বেশি এই টিকাটি প্রদান করা হয়েছে।   ইতিহাস, সমাজ এবং সংস্কৃতি  ১৯৪৮ সালে মাম্পস টিকা প্রথম অনুমোদন দেয়া হয়; তবে শুধুই অল্প সময়ের জন্য এর কার্যকারিতা ছিল।  ১৯৬০ সাল থেকে বাণিজ্যিক ভাবে উন্নত টিকা পাওয়া যেতে থাকে।   যখন প্রথম টিকাটি নিষ্ক্রিয় হয়ে যায় তখন পরবর্তী প্রিপারেশনটি জীবিত ভাইরাসকে দুর্বল করে। বিশ্ব স্বাস্থ্য সংস্থার আবশ্যিক ঔষধপত্রের তালিকায়, একটি মৌলিক স্বাস্থ্য ব্যবস্থায় সবচেয়ে গুরুত্বপূর্ণ ঔষধ প্রয়োজন। ২০০৭ সাল থেকে বিভিন্ন ধরনের টিকা ব্যবহ্বত হয়ে আসছে।  তথ্যসূত্র  বিষয়শ্রেণী:বিশ্ব স্বাস্থ্য সংস্থার অপরিহার্য ঔষধ (টিকা) বিষয়শ্রেণী:টিকা
ফ্রেম| আন-নাঈম মসজিদ (মালয়: মাসজিদ আন নাইম) সিঙ্গাপুর এর হুগাংয়ের হৌগাং অ্যাভিনিউ ৩, ট্যাম্পাইনস রোডের সংযোগস্থলে অবস্থিত একটি মসজিদ। এটি ইউইউএস মসজিদ পরিচালনা কর্তৃক মসজিদ বিল্ডিং ফান্ডের (এমবিএফ) আওতায় নির্মিত।   ইতিহাস  মসজিদটি ১৯৮৩ সালে মসজিদ বিল্ডিং তহবিলের দ্বিতীয় ধাপের অধীনে নির্মিত হয়েছিল। মসজিদটি ২০০৬ সালে কাজ করা হয়েছে যা এর সক্ষমতা বৃদ্ধি করে ২৫০০ মানুষের নামাজ পড়ার স্থান করা হয়।  স্থাপত্য  এটির বাক্সের মতো কাঠামো এবং লম্বা মিনার রয়েছে যা উচ্চ আবাসিক ফ্ল্যাটের পাশে বিশিষ্টভাবে দাঁড়িয়ে আছে।  সেবা সূমুহ  মসজিদ আশেপাশের হুগাং অঞ্চলে আবাসনের ধর্মীয় কাজ করে।প্রতিদিন কিন্ডারগার্টেন এবং মাদ্রাসা ক্লাস করানো হয়। মুসলমানরা কম্পিউটার ক্লাসগুলি থেকে লাভবান হতে পারে যা স্বনির্ভর গোষ্ঠীগুলির সাথে যৌথভাবে সংগঠিত হয়।  MUIS Mosque Management   ইসলামী শিক্ষা   ইসলামিক চিন্তাবিদদের কেন্দ্র  ইসলামী শিক্ষা কেন্দ্র  ইসলামী ডাকওয়াহ কেন্দ্র  আল-কুরআন শিক্ষা কেন্দ্র   সামাজিক কর্মকাণ্ড   সম্প্রদায় প্রচার  পারিবারিক পরামর্শ  বিবাহ প্রস্তুতিমূলক এবং কাউন্সেলিং  স্বেচ্ছাসেবক  যুবকেন্দ্র  অন্যান্য পরিষেবা   যাকাত কেন্দ্র  কোরবান কেন্দ্র  বিবাহ অনুষ্ঠান কেন্দ্র   আরও দেখুন   এশিয়ার মসজিদের তালিকা  সিঙ্গাপুরের মসজিদের তালিকা  মসজিদ  নামাজ  ইসলাম   তথ্যসূত্র   বিষয়শ্রেণী:সিঙ্গাপুরের মসজিদ বিষয়শ্রেণী:১৯৮৩-এ প্রতিষ্ঠিত
নিকলাস এডওয়ার্ড "নিক" পাওয়েল (জন্ম ২৩ মার্চ ১৯৯৪) একজন ইংরেজ ফুটবলার যিনি একজন মিডফিল্ডার হিসেবে প্রিমিয়ার লিগ ক্লাব ম্যানচেস্টার ইউনাইটেডে খেলে থাকেন। এছাড়াও তিনি বিভিন্ন বয়সভিত্তিক স্তরে ইংল্যান্ডের প্রতিনিধিত্ব করেছেন। ক্রুয়ে আলেক্সান্দ্রার হয়ে ক্যারিয়ার শুরু করা পাওয়েলের একজন ফরওয়ার্ড হিসেবে তাদের দলে অভিষেক ঘটে। ২০১১-১২ মৌসুমে আলেক্সান্দ্রার হয়ে ভালো নৈপুণ্যর মাধ্যমে তিনি ম্যানচেস্টার ইউনাইটেডের দৃষ্টি কাড়তে সক্ষম হন, যারা তাকে ২০১২ সালে তাদের দলের হয়ে খেলার জন্য তাকে চুক্তিবদ্ধ করে। এর পরে তিনি উইগান অ্যাথলেটিকে এক মৌসুম ধারে খেললেও পরবর্তী মৌসুমে ইউনাইটেডে ফিরে আসেন এবং এখন পর্যন্ত তাদের হয়েই খেলছেন।  তথ্যসূত্র  বহিঃসংযোগ  Powell at The Football Association Powell  Profile at Sky Sports Powell  Profile at BBC Sport  বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ পুরুষ ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড় বিষয়শ্রেণী:উইগান অ্যাথলেটিক ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ক্রু অ্যালেক্সান্ড্রা ফুটবল ক্লাবের খেলোয়াড় বিষয়শ্রেণী:হাল সিটি এএফসির খেলোয়াড় বিষয়শ্রেণী:লেস্টার সিটি ফুটবল ক্লাবের খেলোয়াড় বিষয়শ্রেণী:স্টোক সিটি ফুটবল ক্লাবের খেলোয়াড় বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:ইংল্যান্ডের আন্তর্জাতিক যুব ফুটবলার বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:স্টকপোর্ট কাউন্টি ফুটবল ক্লাবের খেলোয়াড় বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
__TOC__  ১৫ ডিসেম্বর ২০১৯  সন্দেহভাজন সকপাপেট                   সম্পাদক মিথস্ক্রিয়া উপযোগ  উপরের সবকটি অ্যাকাউন্টের একটিই উদ্দেশ্য সেটি কার্টুনিস্ট আরিফুর রহমানকে প্রচার করা ও বিভিন্ন নিবন্ধে উক্ত নিবন্ধের বিষয় সংশ্লিষ্ট বিষয়াদি যুক্ত করা। AmirulIslamMamun ও MD.AAziz অ্যাকাউন্ট সম্প্রতি সক্রিয় হয়েছে। বাকীগুলোসহ আরো অসংখ্য অ্যাকাউন্ট ইতোমধ্যে ইংরেজি উইকিপিডিয়াতে প্রমাণিত। আবদান দেখে এটা নিশ্চিতভাবেই বলা যায় অ্যাকাউন্টগুলোর স্বার্থের সংঘাতের সাথে সাথে অ্যাকাউন্টগুলো সম্ভ্যাব্য অর্থের বিনিময়ে সম্পাদনা ও কৌশলে বিজ্ঞাপনের কাজে ব্যবহৃত হচ্ছে। যা উইকিপিডিয়ার অসংখ্য নীতিমালা ও মূলনীতির লঙ্ঘন। ~ যুদ্ধমন্ত্রী আলাপ ১২:৫৯, ১৫ ডিসেম্বর ২০১৯ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  ব্যবহারকারী পরীক্ষণ ও/বা টহল দানকারী প্রশাসকের মন্তব্য  বাংলাতে পরীক্ষণে প্রমাণিতগুলোসহ ইংরেজিতে ইতোমধ্যে নিশ্চিত হওয়া সব অ্যাকাউন্ট । ~ যুদ্ধমন্ত্রী আলাপ ১৩:৩৩, ১৫ ডিসেম্বর ২০১৯ (ইউটিসি)  বিষয়শ্রেণী:উইকিপিডিয়া সকপাপেট তদন্ত/২০১৯
সুতীর্থা মুখার্জি একজন ভারতীয় টেবিল-টেনিস খেলোয়াড়। তিনি জাতীয় টেবিল টেনিস চ্যাম্পিয়নশিপ জিতেছেন এবং ২০১৮ কমনওয়েলথ গেমসে স্বর্ণপদক জয়ী ভারতীয় মহিলা দলেরও অংশ ছিলেন।  ২০২০ টোকিও অলিম্পিকে মহিলাদের একক বিভাগে প্রতিদ্বন্দিতা করার জন্যে তিনি যোগ্যতা অর্জন করেছেন।   তথ্যসূত্র   বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:কলকাতার ব্যক্তি বিষয়শ্রেণী:ভারতীয় নারী টেবিল টেনিস খেলোয়াড় বিষয়শ্রেণী:কমনওয়েলথ গেমসে স্বর্ণপদক বিজয়ী ভারতীয় বিষয়শ্রেণী:এশিয়ান গেমসে ভারতের প্রতিযোগী বিষয়শ্রেণী:দক্ষিণ এশীয় গেমসে স্বর্ণপদক বিজয়ী ভারতীয় বিষয়শ্রেণী:দক্ষিণ এশীয় গেমসে রৌপ্যপদক বিজয়ী ভারতীয় বিষয়শ্রেণী:কলকাতার নারী ক্রীড়াবিদ বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয় বিষয়শ্রেণী:২০২২ এশিয়ান গেমসের পদক বিজয়ী
বিশ্বনাথ মহাবিদ্যালয় শোণিতপুর জেলার একটি পুরনো উচ্চ শিক্ষাপ্রতিষ্ঠান৷ ২০১০-১১ শিক্ষাবর্ষে প্রতিষ্ঠানটি ৫০ বছর পূর্ণ করে। মহাবিদ্যালয়টি মানব সম্পদ সৃষ্টিতে বিশেষ ভূমিকা পালন করে আসছে৷  ইতিহাস  ১৯৬০ সালের ৭ সেপ্টেম্বর বিশ্বনাথ মহাবিদ্যালয় স্থাপন করা হয়৷ বর্তমানে মহাবিদ্যালয়টিতে ১৭০৩ জন ছাত্র-ছাত্রী, ৬৭ জন শিক্ষক এবং ৫২ জন অন্যান্য কর্মচারী রয়েছে৷  শিক্ষা  মহাবিদ্যালয়টিতে নিম্নের বিভাগসমূহে শিক্ষা প্রদান করা হয়:  উচ্চতর মাধ্যমিক কলা শাখা উচ্চতর মাধ্যমিক বিজ্ঞান শাখা স্নাতক কলা শাখা স্নাতক বিজ্ঞান শাখা  মহাবিদ্যালয়ের সুবিধাসমূহ  গ্রন্থাগার  ১৯৬০ সালে প্রতিষ্ঠা হওয়া গ্রন্থাগারটিতে বর্তমানে ২০ হাজারেরো অধিক বইপুস্তক রয়েছে৷   অধ্যক্ষমণ্ডলী    ড° কমল নারায়ণ দাস (১৭/১১/১৯৬০-২২/১০/১৯৬৩) (প্রতিষ্ঠাপক অধ্যক্ষ)  ললিত চন্দ্র বরা (২৩/১০/১৯৬৩-১৫/০১/১৯৬৪)  সদানন্দ চলিহা (১৬/০১/১৯৬৪-৩০/০৩/১৯৮৬)  ভুবন চন্দ্র চুতিয়া (৩১/০৩/১৯৮৬-১০/০৮/১৯৮৬)  মাধব চন্দ্র তালুকদার (০১/০৩/১৯৯৫-৩০/০৯/১৯৯৬)  রাজেন্দ্র নাথ বরঠাকুর (০১/১০/১৯৯৬-২৮/০২/১৯৯৭)  প্রভাত চন্দ্র গগৈ (০১/০৩/১৯৯৭-৩১/০৫/১৯৯৯) পুনরায় (০১/০৬/১৯৯৯-৩১/০৩/২০০০)  পূর্ণ হাজরিকা (০১/০৪/২০০০-৩০/১১/২০০৩)  রাজাবালা দাস  ড° যতীন বরুয়া  মেহতাব উদ্দিন আহমেদ  ড° নিত্যানন্দ গগৈ  মহেশ শর্ম্মা  তথ্যসূত্র  বহিঃসংযোগ  মহাবিদ্যালয়ের ওয়েবসাইট   বিষয়শ্রেণী:আসামের কলেজ
অতুলকৃষ্ণ মিত্র একজন কলকাতার শ্রেষ্ঠ লেখক, সম্পাদক এবং নাট্যকার ছিলেন।   প্রথম জীবন   অবিভক্ত ভারতের কলকাতায় ২২ নভেম্বর ১৮৫৭ সালে অতুলকৃষ্ণ মিত্র জন্মগ্রহণ করেন। সিপাহী বিদ্রোহের সময় অতুলকৃষ্ণ এর পরিবার কলকাতা ছেড়ে কোন্নগরে বসবাস শুরু করেন। অতুলকৃষ্ণ গ্রামেরই বঙ্গবিদ্যালয়ে পড়াশোনা করেন । কলকাতা এবং মামার বাড়ির কাছে ইংরেজি-সাহিত্য, ইতিহাস প্রভৃতি বিষয়ে শিক্ষা গ্রহণ করেন ।   কর্মজীবন  তরুণ বয়সেই তৎকালীন বিখ্যাত নাট্যকারীদের অভিনয় দেখে উৎসাহিত হয়ে সমবয়স্ক কয়েকজন তরুণকে নিয়ে অপেশাদারী নাট্যদল তৈরি করেন এবং অভিনয়ের জন্য পাগলিনী নামে একটি নাটক রচনা করেন। উনিশ শতকের শেষের দিকে এবং বিশ শতকের গোড়ার দিকে তিনি সংক্ষিপ্ত গীতিনাট্য রচনা করেছিলেন। ১৮৭৭-১৮৮০ সালে তাঁর রচিত কয়েকটি গীতিনাট্য ন্যাশানাল থিয়েটারে অভিনীত হয়েছিল। ১৮৮৭ সালে এমারেল্ড থিয়েটার প্রতিষ্ঠিত হয়েছিল সেখানে তাঁর রচিত বহু নাটক মঞ্চস্থ হয়েছিল । পরে তিনি ওই থিয়েটারের ম্যানেজার হয়ে যান । তিনি আন্দোলন মাসিক পত্রিকার সম্পাদক ছিলেন এছাড়া তিনি ১৮৯৬ সালে সাপ্তাহিক বসুমতীর প্রতিষ্ঠার সময় থেকে পরিচালনার দায়িত্ব পেয়েছিলেন। ১৯১১ সালে মিনার্ভা ও কোহিনূর থিয়েটারের গীতিনাট্যকার ছিলেন।  অতুলকৃষ্ণ অপেরা-গীতিনাট্যের ইতিহাসে উল্লেখযোগ্য ছিলেন । তিনি গীতিনাট্যকার হিসাবেই খ্যাতি অর্জন করেন। সংলাপধর্মী দ্বৈতসংগীত রচনাতে তিনি সিদ্ধহস্ত ছিলেন। তিনি ৪০ টি নাটক রচনা করেন।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৪,৯  অপরেশচন্দ্র মুখোপাধ্যায় তাঁর প্রসঙ্গে বলেছেন : "অতুলবাবুর অপেরা লিখিবার হাত ছিল খুব ভাল। তিনি শিরী-ফারহাদ হইতে আরম্ভ করিয়া মিনার্ভায় যে কয়খানি বই দিয়াছিলেন তার এক খানিও ফেল হয় নাই"।অধ্যাপক শ্রী অলোক রায় সম্পাদিত, সাহিত্য কোষ নাটক কলকাতা, মার্চ ২০২১, পৃষ্ঠা ৩, এছাড়া তিনি চিত্রশালা নামে একখানি উপন্যাস রচনা করেন এবং বঙ্কিমচন্দ্রের দেবী চৌধুরাণী এবং কপাল কুন্ডলার নাট্যরূপ দান করেছিলেন ।     সাহিত্যকর্ম   আদর্শ-সতী (১৮৮৪)  আমোদ-প্রমোদ (১৮৯২)  রংরাজ (১৯০৯)  প্রণয় কানন বা প্রভাস  বিজয়া  অপ্সর কানন  ধর্মবীর মহম্মদ  হিন্দা-হাফেজ  লুলিয়া   তথ্যসূত্র   বিষয়শ্রেণী:১৮৫৭-এ জন্ম বিষয়শ্রেণী:১৯১২-এ মৃত্যু বিষয়শ্রেণী:নাট্যকার বিষয়শ্রেণী:সম্পাদক বিষয়শ্রেণী:বাঙালি লেখক
শামসুর রহমান (১৯ ফেব্রুয়ারি ১৯১৫-২ নভেম্বর ২০০৮) একজন বাংলাদেশী রাজনীতিবিদ সাংবাদিক এবং সমাজকর্মী ছিলেন। তিনি তৎকালীন পূর্বপাকিস্তান থেকে নির্বাচিত পাকিস্তানের তৃতীয় জাতীয় পরিষদের (১৯৬২) সদস্য ছিলেন। তিনি ছিলেন বাংলাদেশ জামায়াতে ইসলামীর সিনিয়র নয়েবে আমির।   জন্ম ও প্রাথমিক জীবন  শামসুর রাহমান ১৯ ফেব্রুয়ারি ১৯১৫ সালে খুলনার পাইকগাছার গদাইপুর ইউনিয়নের মঠবাটি গ্রামে জন্মগ্রহণ করেন। তার পিতা মৃত কফিল উদ্দিন সরদার একজন স্কুল শিক্ষক ছিলেন। মাতা মৃত শরিফাতুন্নেসা।  শিক্ষা জীবন  তিনি ১৯৩৪ সালে কপিলমুনি সাহাচারি বিদ্যালয় মন্দির থেকে মাধ্যমিক পাশ করে ১৯৩৭ সালে বাগেরহাটের সরকারি পিসি কলেজ থেকে উচ্চ মাধ্যমিক সম্পন্ন করেন। ১৯৩৯ সালে তিনি কলকাতার ইসলামিয়া কলেজ থেকে স্নাতক ও স্নাতকোত্তর পাস করেন।   রাজনৈতিক ও কর্মজীবন  শামসুর রাহমান ১৯৩৯ সালে মেদিনীপুর জেলার কৃষ্ণপুর হাই স্কুলের অধ্যক্ষ হিসাবে কর্মজীবন শুরু করেন। ১৯৪১ সালে তিনি কৃষি বিভাগে সরকারী কর্মকর্তা হিসাবে যোগদান করেন। সাংবাদিকতা শুরু করেন ১৯৪৯ সাল থেকে। তিনি খুলনা প্রেসক্লাবের প্রতিষ্ঠাতা সভাপতি। সাপ্তাহিক তাওহিদ পত্রিকার প্রকাশক ও সম্পাদক ছিলেন তিনি। ১৯৫২ সালে পত্রিকাটি জামায়াতে ইসলামীর মুখপত্র হিসাবে প্রকাশিত হয়। তিনি ছিলেন প্রখ্যাত প্রকাশনা সংস্থা অধুনিক প্রকাশনীর চেয়ারম্যান। তিনি ডেইলি সংগ্রাম ও দ্য সাপ্তাহিক সোনার বাংলার সভাপতির দায়িত্বও পালন করেছিলেন।  তিনি সাইয়েদ আবুল আ'লা মওদুদীর রাজনৈতিক চিন্তায় উদ্বুদ্ধ হয়ে ১৯৫২ সালে জামায়াতে ইসলামীতে যোগদান করেন। পূর্ব পাকিস্তানের প্রতিনিধি হিসাবে পাকিস্তানের তৃতীয় জাতীয় পরিষদের সদস্য ছিলেন। তিনি ১৯৫৫ সাল থেকে ১৯৬৮ সাল পর্যন্ত প্রায় ১৩ বছর খুলনা জেলা জামায়াতে ইসলামীর আমীর হিসেবে দায়িত্ব পালন করেন। তিনি ১৯৭৮ সাল থেকে ১৯৮১ সাল পর্যন্ত বাংলাদেশ জামায়াতে ইসলামীর সেক্রেটারি জেনারেল হিসেবে দায়িত্ব পালন করেন। পরে তিনি বাংলাদেশ জামায়াতে ইসলামীর সিনিয়র নয়েবে আমির হয়ে ১৯৮৩-২০০৩ মেয়াদে দায়িত্ব পালন করেন।  তিনি ১৯৯১ সালের পঞ্চম জাতীয় সংসদ নির্বাচনে খুলনা-২ আসনে জামায়াতে ইসলামীর প্রার্থী হয়ে পরাজিত হয়ে ছিলেন।   মৃত্যু  শামসুর রাহমান ২ নভেম্বর ২০০৮ সালে মৃত্যুবরণ করেন।   তথ্যসূত্র   বিষয়শ্রেণী:১৯১৫-এ জন্ম বিষয়শ্রেণী:২০০৮-এ মৃত্যু বিষয়শ্রেণী:খুলনা জেলার রাজনীতিবিদ বিষয়শ্রেণী:বাংলাদেশী সাংবাদিক বিষয়শ্রেণী:বাংলাদেশ জামায়াতে ইসলামীর রাজনীতিবিদ বিষয়শ্রেণী:পাকিস্তান জাতীয় পরিষদ সদস্য ১৯৬২-১৯৬৫ বিষয়শ্রেণী:সরকারি প্রফুল্ল চন্দ্র কলেজের প্রাক্তন শিক্ষার্থী বিষয়শ্রেণী:মৌলানা আজাদ কলেজের প্রাক্তন শিক্ষার্থী
ইসধু রাজবংশের প্রথম রাজাকে ১৬৯২ খ্রিস্টাব্দে রাজা ঘোষণা করা হয়। ইশধু রাজবংশ ছিল ইশধু পরিবার থেকে। এটি একটি সংক্ষিপ্ত শাসক রাজবংশ। এই রাজবংশের অধীনে মাত্র তিনজন রাজা শাসন করেছিলেন। কারণ এই রাজবংশের জন্ম হয়েছিল এমন সময়ে যেখানে রাজনৈতিক অস্থিরতা ছিল। এই রাজবংশের প্রথম শাসক ছিলেন আহ'সুলতান আলী (সপ্তম) সিরি কুলরান মুই মহারাধুন। তার মৃত্যুর পর তার পুত্র আহ'সুলতান হাসান (দশম) সিংহাসনে আসেন। এর পর আস'সুলতান ইব্রাহিম মুঠ হিরুদ্ধেঁ সিরি মুঠেই রাসকলোস্কা মহারাধুন।   আরো দেখুন    মালদ্বীপের সুলতানদের তালিকা  সুন্নি মুসলিম রাজবংশের তালিকা  বিষয়শ্রেণী:মালদ্বীপের রাজবংশ
ইরিন কারমন () একজন ইসরায়েল-আমেরিকান সাংবাদিক ও ভাষ্যকার। তিনি নিউ ইয়র্ক ম্যাগাজিনের একজন বরিষ্ঠ সংবাদদাতা, এবং একজন সিএনএন অবদানকারী। তিনি নটোরিয়াস আরবিজি: দ্য লাইফ অ্যান্ড টাইমস অফ রুথ বদর গিন্সবার্গের সহ-লেখক। পূর্বে, তিনি এমএসএনবিসি-তে একজন জাতীয় সংবাদদাতা ছিলেন, ওয়েবসাইটের জন্য সম্প্রচারিত নারী, রাজনীতি ও সংস্কৃতি বিষয়ে কাজ করতেন। তিনি ইয়েল ল স্কুলে প্রজনন বিচারের গবেষণার কর্মসূচিতে একজন ভিজিটিং ফেলো ছিলেন।  তিনি ২০১১ সালে ফোর্বসের "৩০ এর নিচে ৩০" তালিকায় স্থান পান এবং তরুণ নারীবাদের মুখ হিসেবে নিউইয়র্ক ম্যাগাজিনে স্থান পান। তিনি দ্য সিডনি হিলম্যান ফাউন্ডেশন থেকে নভেম্বরের সিডনি পুরস্কার লাভ করেন মিসিসিপি পারসোনহুড ইনিশিয়েটিভ ফর সেলুনের প্রতিবেদনের স্বীকৃতি হিসাবে। মিডিয়াইট ২০১৪ সালের সেরা টিভি পন্ডিতের পুরস্কারে তাঁর নাম চারজনের মধ্যে রেখেছিল।   জীবনের প্রথমার্ধ  ইরিন ইহুদি এবং তিনি ইসরায়েলে জন্মগ্রহণ করেছিলেন। তিনি দ্বিতীয় বিশ্বযুদ্ধের সময় ফিলিস্তিনে বসবাসকারী জায়নবাদীর নাতনী। তিনি লং আইল্যান্ডে বড় হয়েছেন। তিনি মার্কিন যুক্তরাষ্ট্রের স্বাভাবিকক নাগরিক।, Twitter.  ইরিন ২০০১ সালে গার্ডেন সিটির ওয়ালডর্ফ স্কুল থেকে স্নাতক হয়ে হার্ভার্ড কলেজে পড়াশোনা করেন এবং ২০০৫ সালে, ম্যাগনা কাম লড সাহিত্যে এবি সহ স্নাতক হন।  তিনি হার্ভার্ডে থাকাকালীন সময়ে দ্য হার্ভার্ড ক্রিমসন ও লেটস গো (বই সিরিজ) এর জন্য লিখেছিলেন। তাঁর সিনিয়র থিসিসের শিরোনাম ছিল, "জিনিওলজিএস অফ ক্যাটাস্ট্রফে: ইয়েহুদা অমিচাইয়ের লো মে'আকাশভ, লো মেকান অ্যান্ড রিকার্ডো পিগলিয়ার রেসপিরেশন আর্টিফিশিয়াল।"   কর্মজীবন  ইরিন কর্মজীবনের প্রথম দিকে নিয়মিত বস্টন গ্লোব, দ্য ভিলেজ ভয়েস, ও দ্য অ্যানিস্টন স্টারের জন্য লিখেছেন। তিনি ২০০৬ সাল থেকে ২০০৯ সাল পর্যন্ত ফ্যাশন-ইন্ডাস্ট্রি ট্রেড জার্নাল উইমেন্স ওয়্যার ডেইলির এর জন্য সাংবাদিকতা করেছেন।  তিনি ২০০৯ সাল থেকে ২০১১ সাল পর্যন্ত জিজবেলের লেখক কর্মী ছিলেন। তিনি দ্য ডেইলি শোকে "ছেলেদের ক্লাব বলে একটি পোস্ট লিখেন, যেখানে মহিলাদের অবদান প্রায়ই উপেক্ষা করা হয় এবং বরখাস্ত করা হয়"। সে সময়ের সংবাদদাতা অলিভিয়া মুন্নকে শুধুমাত্র যৌন প্রতীক হিসেবে শোতে নিয়োগ দেওয়া হয়েছিল। ডেইলি শো-এর মহিলারা তাদের কর্মস্থলের পক্ষকে সমর্থন করে একটি খোলা চিঠি প্রকাশ করে প্রতিক্রিয়া জানায়। তিনি মন্তব্য করার জন্য পর্যাপ্ত সময় দিতে ব্যর্থ হয়েছেন এমন অভিযোগের জবাবে, ইরিন তার ইমেইল থ্রেডটি ডেইলি শো প্রচারকের সাথে পোস্ট করেছিলেন, যা গল্পটি প্রকাশের এক সপ্তাহ আগে হয়েছিল। তিনি বিতর্কের দুই বছর পরে দ্য ডেইলি শোতে পরিবর্তনের জন্য প্রশংসা করেছিলেন।   তথ্যসূত্র   বিষয়শ্রেণী:২১শ শতাব্দীর মার্কিন লেখিকা বিষয়শ্রেণী:ইসরায়েলি নারীবাদী বিষয়শ্রেণী:নিউ ইয়র্ক শহরের লেখক বিষয়শ্রেণী:ইহুদি মার্কিন লেখক বিষয়শ্রেণী:মার্কিন ব্লগার বিষয়শ্রেণী:মার্কিন নারীবাদী বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:হার্ভার্ড কলেজের প্রাক্তন শিক্ষার্থী বিষয়শ্রেণী:ইহুদি নারীবাদী বিষয়শ্রেণী:২১শ শতাব্দীর মার্কিন অ-কল্পকাহিনী লেখক বিষয়শ্রেণী:ইসরায়েলি লেখিকা বিষয়শ্রেণী:ইসরায়েলি ব্লগার বিষয়শ্রেণী:মার্কিন নারী সাংবাদিক বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক বিষয়শ্রেণী:মার্কিন নারী ব্লগার
thumb|এথেন্সের (দর্শন) স্কুল  পাশ্চাত্য দর্শনের ইতিহাসে প্রাচীন গ্রিক দার্শনিকদের চিন্তাধারাকে প্রাচীন দর্শন বলে চিহ্নিত করা হয়। এই প্রাচীন দর্শনের বিকাশ ঘটে দাসের শোষণের ভিত্তিতে প্রতিষ্ঠিত গ্রিক সমাজে খ্রিষ্টপূর্ব সপ্তম শতকে। এবং খ্রিষ্টপূর্ব দ্বিতীয় শতকে রোমের দাসভিত্তিক সাম্রাজ্যে। দর্শনের এই প্রাচীন পর্যায়ের বিস্তার খ্রিষ্টীয় ষষ্ঠ শতক পর্যন্ত ধরা যায়। এই প্রাচীন পর্যায়ের ইতিহাসের গোড়ার দিকে গ্রিক দর্শনের বৈশিষ্ট্য ছিল প্রকৃতিবাদী। সক্রেটিসের পূর্বে গ্রিক দার্শনিকদের মধ্যে প্রধান ছিলেন থেলিস,  এ্যানাক্সিমেন্ডার, এ্যানাক্সিমেনিস এবং হিরাক্লিটাস। জগৎ ও জীবনের বিভিন্ন প্রশ্নের ব্যাখ্যায় এই সমস্ত দার্শনিক প্রাকৃতিক পরিবেশ দ্বারা প্রভাবিত হয়েছিলেন। অভিজ্ঞতা এবং জ্ঞানের সীমাবদ্ধতার কারণে এদের ব্যাখ্যায় নানাপ্রকার রূপক, উপাখ্যান এবং কল্পনার সাক্ষাৎ মিললেও এই যুগের দার্শনিকগণ সমস্ত অস্তিত্বের মূল হিসাবে জল, বায়ু, অগ্নি, মাটি প্রভৃতির একটি কিংবা একাধিক বস্তুকে গ্রহণ করেছেন। হিরাক্লিটাসের দর্শন কেবল বস্তুবাদি ছিল না। তার মতে সকল অস্তিত্বের মধ্যে নিরন্তর পরিবর্তন চলছে। পরিবর্তন সত্য; আপাতদৃশ্য স্থিরতা কিংবা পরিবর্তনহীনতা সত্য নয়। কিন্তু অপরিণত বস্তুবাদী চিন্তার বিকাশে ক্রমাণ্বয়ে ভাববাদী বৈশিষ্ট্যেরও উদ্ভব ঘটতে থাকে। সক্রেটিস এবং প্লেটোর দার্শনিক আলোচনায় এক শক্তিশালী ভাববাদী দর্শনের সাক্ষাৎ পাওয়া যায়। দাস এবং অপরাপর শ্রমজীবি সাধারণ মানুষের শোষণের ভিত্তিতে প্রতিষ্ঠিত স্বাধীন নাগরিকদের নগররাষ্ট্রে অসংগতি ও সংকট যত বৃদ্ধি পেতে থাকে তত সক্রেটিস, প্লেটো এবং এ্যরিস্টটলের ন্যায় প্রভু শ্রেণীভুক্ত চিন্তাবিদগণ তাদের রাষ্ট্র এবং সমাজকে সংকটের হাত থেকে রক্ষা করার জন্য দৃশ্যের পেছনে অদৃশ্য সত্তা, চরম উত্তম, ধর্ম, অবস্থার অপরিবর্তনীয়তা প্রভৃতি বিশ্লিষ্ট দার্শনিক ভাবসূত্রের জাল বিস্তার করতে শুরু করেন। প্রাচীন দর্শনের বস্তুবাদী ধারার অধিকতর বিকাশ এমপিডকলিস, এ্যানাক্সোগোরাস লিউসিপাস এবং ডিমোক্রিটাসের চিন্তাধারায় দেখা যায়। বস্তুত দর্শনের সমগ্র ইতিহাসে ভাববাদ ও বস্তুবাদের যে মূল দুটি ধারার সাক্ষাৎ পাওয়া যায় তার সূত্রপাত প্লেটো এবং ডিমোক্রিটাসের দর্শনেই ঘটে। লেনিন দর্শনের ইতিহাসের ব্যাখ্যা প্রসঙ্গে বলেছিলেন যে, দর্শনের ইতিহাসের মূল ধারার একটিকে প্লেটোর ধারা, অপরটিকে ডিমোক্রিটাসের ধারা বলেও আখ্যাত করা চলে।  বিষয়শ্রেণী:দর্শন বিষয়শ্রেণী:প্রাচীন দর্শন
ওয়াং হাই ( ২৩ অক্টোবর ১৯৩৯ - ১৮ নভেম্বর ১৯৬৩) চীনের হুনান প্রদেশের গুইয়াং কাউন্টির অধিবাসী। তিনি চীনের গণমুক্তিফৌজের একজন যোদ্ধা।  ওয়াং হাই ১৯৫৯ সালে সেনাবাহিনীতে যুক্ত হন, হেঙ্গিয়াং-এ চাকরি করেন, একই বছরে চীনা কমিউনিস্ট যুব লীগে যোগ দেন এবং পরের বছর চীনা কমিউনিস্ট পার্টিতে যোগ দেন। ওয়াং হাই আন্তরিকভাবে সেনাবাহিনীতে মাও সেতুং-এর লেখা অধ্যয়ন করেন। তার কঠোর পরিশ্রম এবং অধ্যয়নের জন্য তিনি বহুবার বহু পুরস্কারে ভূষিত হন। ১৯৬২ সালে তিনি লাল ফৌজের স্কোয়াড লিডার হন।  ১৮ই নভেম্বর, ১৯৬৩ সালের ভোরে, ওয়াং হাই সৈন্যদের সাথে ক্যাম্পিং প্রশিক্ষণের জন্য রওনা হয়েছিলেন। পথে বেইজিং-গুয়াংজু লাইন অতিক্রম করার সময়, উত্তর দিকের ২৮৮জন একটি যাত্রীবাহী ট্রেন তাদের হর্ন বাজিয়ে জানান দিয়েছিল। একটি সামরিক ঘোড়া, একটি বন্দুক রেললাইনের উপরে ছিল। হঠাৎ তিনি বিপদের আগমন বুঝতে পেরে চমকে উঠলেন এবং রেলের উপর দৌঁড়ে গেলেন। যখন সংঘর্ষ ঘটতে চলেছে, তখন ঘোড়া এবং বন্দুকটিকে রেলপথের ট্র্যাক থেকে ধাক্কা দিতে গিয়ে ওয়াং হাই তার জীবন উৎসর্গ করেছিলেন। ট্রেনের ধাক্কায় তিনি গুরুতর আহত হন এবং একই দিনে মারা যান।  ১৯৬৪ সালে, গুয়াংজু সামরিক অঞ্চল তাকে মরণোত্তর "জনগণের যত্ন নেওয়ার মডেল" পুরস্কার প্রদান করে। ২২শে জানুয়ারী, জাতীয় প্রতিরক্ষা মন্ত্রক তার জীবদ্দশায় যে ক্লাসে ছিলেন তার নাম দেয় "ওয়াং হাই ক্লাস"। ১৯ মার্চ, ঝু দে, ডং বিউ, হি লং, জু জিয়াংকিয়ান, নি রোংজেন, ইয়ে জিয়ানিং এবং অন্যান্যরা তাঁর জন্য একটি শিলালিপি লিখেছেন, সমগ্র দেশের জনগণকে ওয়াং হাই থেকে শেখার আহ্বান জানিয়েছেন।  গুইয়াং কাউন্টিতে উইয়াং হাই টাউনশিপ, ওইয়াং হাই স্কোয়ার এবং ওউয়াং হাই রিজার্ভার রয়েছে তাঁর নামে।   তথ্যসূত্র   বিষয়শ্রেণী:১৯৩৯-এ জন্ম বিষয়শ্রেণী:১৯৬৩-এ মৃত্যু বিষয়শ্রেণী:চীনা জাতীয়তাবাদী
যৌন নেটওয়ার্ক হল একটি সামাজিক নেটওয়ার্ক যা ব্যক্তিদের একটি সেটের মধ্যে যৌন সম্পর্ক দ্বারা সংজ্ঞায়িত করা হয়।  সামাজিক নেটওয়ার্কের অন্যান্য রূপের মতো, যৌন নেটওয়ার্কগুলি আনুষ্ঠানিকভাবে গ্রাফ তত্ত্ব এবং নেটওয়ার্ক তত্ত্বের গণিত ব্যবহার করে অধ্যয়ন করা যেতে পারে।   সাম্প্রতিক মহামারি সংক্রান্ত গবেষণা  যৌন নেটওয়ার্কগুলি তদন্ত করেছে এবং পরামর্শ দিয়েছে যে যৌন নেটওয়ার্কগুলির পরিসংখ্যানগত বৈশিষ্ট্যগুলি যৌনবাহিত রোগের (এসটিডি) বিস্তারের জন্য অত্যন্ত গুরুত্বপূর্ণ। উপ-গ্রাফ, বড় এবং ছোট উভয়ই, সামগ্রিক যৌন নেটওয়ার্ক গ্রাফের মধ্যে সংজ্ঞায়িত করা যেতে পারে; উদাহরণস্বরূপ, যারা ঘন ঘন নির্দিষ্ট বার বা ক্লাবে যান, তারা একটি নির্দিষ্ট জাতিগোষ্ঠীর অন্তর্গত বা একটি নির্দিষ্ট ধরণের যৌন ক্রিয়াকলাপে অংশ নেন, বা একটি এসটিডি এর একটি নির্দিষ্ট প্রাদুর্ভাবের অংশ। বিশেষ করে, বিপুল সংখ্যক যৌন সঙ্গী সহ লোকেদের মধ্যে সংমিশ্রণ এসটিডি এর বিস্তারের একটি গুরুত্বপূর্ণ কারণ বলে মনে হয়।  একটি আশ্চর্যজনক ফলাফলে, গাণিতিক মডেলগুলি ভবিষ্যদ্বাণী করে যে মানব জাতির জন্য যৌন নেটওয়ার্ক গ্রাফে একটি একক দৈত্যাকার উপাদান রয়েছে যা পরোক্ষভাবে প্রায় সমস্ত লোককে সংযুক্ত করে যাদের একাধিক যৌন সঙ্গী রয়েছে এবং অনেকের মধ্যে যাদের শুধুমাত্র একটি ছিল। যৌন সঙ্গী (যদি তাদের একজন যৌন সঙ্গী নিজেই দৈত্য উপাদানের অংশ হয়)।  আরও বিস্তারিত মহামারি সংক্রান্ত কাজের জন্য, যৌন যোগাযোগের সময় ক্রম গুরুত্বপূর্ণ।   আরো দেখুন    বাগচেসিং  সংক্রমণ-বাহক অনুসন্ধান  ছোট বিশ্বের পরীক্ষা  সামাজিক যোগাযোগ মাধ্যম  সংক্রমণ ঝুঁকি ও হার   তথ্যসূত্র    আরো পড়া    M Kretzschmar. "Sexual network structure and sexually transmitted disease prevention: a modeling perspective". Sexually Transmitted Diseases volume 27, number 10 (November 2000): pages 627– 35.      L E C Rocha, F Liljeros and P Holme Information dynamics shape the sexual networks of Internet-mediated prostitution. Proceedings of the National Academy of Sciences free online (March 2010).          Nyanzi, S., Nyanzi, B., Kalina, B., & Pool, R. (n.d). Mobility, sexual networks and exchange among bodabodamen in southwest Uganda. Taylor & Francis Ltd. Retrieved from EBSCOhost.     বহিঃসংযোগ    Researchers map the sexual network of an entire high school  Patterns of prostitution captured in social network  বিষয়শ্রেণী:যৌনস্বাস্থ্য বিষয়শ্রেণী:যৌনতা ও সমাজ বিষয়শ্রেণী:রোগবিস্তার বিজ্ঞান বিষয়শ্রেণী:সামাজিক নেটওয়ার্ক